| Medaljeoversikt |
| --- |
| Konkurrerte for Hellas’ flagg Hellas |
| Boccia |
|  Paralympiske leker |
| Gull | London 2012 | BC3, par |
| Sølv | Beijing 2008 | BC3, individuelt |
|  EM i boccia |
| Gull | Póvoa de Varzim 2009 | BC3, individuelt |
| Bronse | Póvoa de Varzim 2009 | BC3, par |

**Grigorios Polychronidis** (født 13. august 1981) er en gresk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 

Pananos har medfødt spinal muskulær atrofi, og bruker rullestol. Han begynte med boccia i 2001, og begynte å konkurrere i 2002. Han flyttet fra Georgia til Hellas sammen familien sin da han var åtte år gammel.

Han var rangert som nummer 1 i verden i klasse BC3 i 2007, 2008 og 2009. Ved utgangen av 2011 var han rangert som nummer 3 individuelt, og nummer 1 som par.

Karriere
--------

I 2003 kom han på 37.-plass i World Cup. Året etter deltok han ved sine første paralympiske leker, ved Paralympiske sommerleker 2004 i Aten. Der kom han på sjetteplass individuelt, etter å ha blitt slått 1-6 av Armando Costa i kvartfinalen. Ved EM i boccia 2005 kom han på 7.-plass individuelt og 4.-plass i parkonkurransen. 

Ved VM i boccia 2006 i Rio de Janeiro fikk han sølv individuelt, der han tapte finalen mot sørkoreanske Park Keon Woo. I parkonkurransen fikk Hellas 11.-plass. Også ved World Cup 2007 fikk han sølv individuelt, og han var også med på laget som kom på 4.-plass i parkonkurransen. Han deltok ved Paralympiske sommerleker 2008 i Beijing, der han fikk sølv individuelt. Her vant han semifinalen 4-1 mot Jeong Ho Won, men tapte finalen 2-3 for Park Keon Woo. I parkonkurransen kom Hellas på 7.-plass. 

Polychronidis vant sin første store internasjonale gullmedalje i 2009, da han vant EM i boccia 2009 i Póvoa de Varzim i Portugal. Han slo spanske Sandra Peña 5-1 i finalen. I tillegg fikk han bronse i parkonkurransen. Han fikk ingen medaljer ved VM i 2010, der han kom på 5.-plass individuelt og 4.-plass i parkonkurransen. 

Ved World Cup 2011 kom han på 4.-plass individuelt. Han tapte semifinalen mot Ho Won Jeong, og tapte bronsefinalen 2-8 for Han Soo Kim. I parkonkurransen fikk han gull. De andre på laget var Maria-Eleni Kordali og Nikolaos Pananos. Samme år fikk han også gull individuelt ved Europa Cup 2011. 

Ved Paralympiske sommerleker 2012 i London var han med på Hellas' lag som fikk gull i klassen BC3 for par, her spilte han igjen sammen Maria-Eleni Kordali og Nikolaos Pananos. Hellas slo her Portugal 4-1 i finalen. I den individuelle konkurransen kom han på 5.-plass. Han ble slått ut i kvartfinalen, der han tapte 2-7 for Ye-Jin Choi, men i kampen om 5.-plassen slo han Kirsten de Laender på tie-break, etter 3-3 ved full tid.

Utmerkelser
-----------

* 2004: Æresborger av Aten

Referanser
----------

1. 1 2  IPC - *Grigorios Polychronidis* Arkivert 4. mars 2016 hos Wayback Machine. besøkt 1. desember 2012.
2. ↑  CPISRA - *Boccia European Championships 2009 - Regional Championships* Arkivert 16. september 2012 hos Wayback Machine. besøkt 1. desember 2012.
3. ↑  CPISRA Boccia World Cup - 18-27 August 2011 - Pairs list[*død lenke*], besøkt 2. desember 2012.

Eksterne lenker
---------------

* Offisielt nettsted Rediger på Wikidata
* Profil hos IPC Arkivert 4. mars 2016 hos Wayback Machine.
* London 2012 - Grigorios Polychronidis
* London 2012 - Athletics - Boccia (resultater PL 2012)
* TC Palm - bilde av Polychronidis
* Zimbio - bilde av det greske laget som vant gull ved PL 2012

|  |  |
| --- | --- |
| Oppslagsverk/autoritetsdata | Prabook
 |